**Mestské zastupiteľstvo nové zámky**

volebné obdobie 2018–2022

 Číslo materiálu: **....**

# NÁVRH

Na zrušenie Uznesenia č. 5/101218 Návrh na zriadenie Mestskej rady mesta Nové Zámky, určenie počtu členov a voľba členov Mestskej rady mesta Nové Zámky pre volebné obdobie 2018 - 2022

**Návrh na uznesenie:**

text uznesenia viď nižšie

**Predkladateľ:**

Ing. Peter PODBEHLÝ

poslanec MsZ

**Spracovateľ:**

Ing. Peter PODBEHLÝ

poslanec MsZ

Nové Zámky – máj/jún 2019

Návrh na

uznesenie Mestského zastupiteľstva

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mestské zastupiteľstvo Nové Zámky**

r u š í

Uznesenie č. 5/101218 Návrh na zriadenie Mestskej rady mesta Nové Zámky, určenie počtu členov a voľba členov Mestskej rady mesta Nové Zámky pre volebné obdobie 2018 – 2022

v celom rozsahu.

Nové Zámky dňa ...................

....................................................

Peter Podbehlý

Dôvodová správa

Na ustanovujúcom zasadnutí MSZ Nové Zámky dňa 10.12.2018 som podal návrh na určenie počtu členov Mestskej rady na skresajúci počet členov 5 vrátane viceprimátorov, aj keď ako som sa vyjadril, už v samotnom mestskom zastupiteľstve je dostatok samostatných a erudovaných osobností z rôznych oblastí spoločenského života. Za týmto názorom si stojím aj dnes, ale počas ostatných mesiacov sa situácia ohľadom transparentnosti obsadzovania postov v mestských podnikov oproti minulosti vôbec nezmenila. Súčasné zloženie mestskej rady v aktuálnom volebnom období je:

**Ing. Lukáš Štefánik**

- člen Ms rady a súčasne:

– zástupca primátora mesta,

- člen komisie pre vyhodnotenie verejno-obchodných súťaží,

- člen komisie MsZ zriadenej v zmysle zákona č. 357/2004 Z.z. o ochrane verejného záujmu pri výkone funkcií verejných funkcionárov,

- konateľ Bytkomfort s.r.o,

**Ing. Norbert Kádek**

člen Ms rady a súčasne:

– zástupca primátora mesta,

- člen komisie pre vyhodnotenie verejno-obchodných súťaží,

- člen predstavenstva Novocentrum Nové Zámky, a.s.

**PhDr. Ladislav Borbély**

člen Ms rady a súčasne:

- člen komisie pre vyhodnotenie verejno-obchodných súťaží,

- člen predstavenstva Hotel Korzo Nové Zámky a.s.,

**Ing. Peter Mészaros**

člen Ms rady a súčasne:

- člen komisie pre vyhodnotenie verejno-obchodných súťaží,

 - člen komisie MsZ zriadenej v zmysle zákona č. 357/2004 Z.z. o ochrane verejného záujmu pri výkone funkcií verejných funkcionárov,

- člen dozornej rady Hotel Korzo Nové Zámky a.s.,

**Ing. Pavol Hudák, PhD.**

člen Ms rady a súčasne:

- člen komisie pre vyhodnotenie verejno-obchodných súťaží,

- člen predstavenstva Hotel Korzo Nové Zámky a.s.,

**Ing. Pavol Uhrin**

člen Ms rady a súčasne:

- člen komisie pre vyhodnotenie verejno-obchodných súťaží,

- predseda komisie MsZ zriadenej v zmysle zákona č. 357/2004 Z.z. o ochrane verejného záujmu pri výkone funkcií verejných funkcionárov,

**Mgr. Štefan Danis**

člen Ms rady a súčasne:

- člen komisie pre vyhodnotenie verejno-obchodných súťaží,

- člen pracovnej skupiny, ktorá sa zaoberá riešením dopravnej situácie

Osobne nemám nič proti žiadnemu členovi mestskej rady. Dokonca sa aj stotožňujem s určitou potrebou jedného maďarsky hovoriaceho zástupcu primátora. Na území mesta v ktorom sa k maďarskej menšine hlási nie málo občanov. Mám však za to, že pokiaľ by sme nemali vôbec mestskú radu, samotné zasadnutia mestského zastupiteľstva by neboli menej kvalitné. Práve naopak, toto opatrenie by markantne dopomohlo k lepšej a otvorenejšej formálnej aj neformálnej diskusii medzi „dvoma názorovo odlišnejšími skupinami poslancov“. Sám vystupujem ako nezaradený poslanec a v každom kolektíve, v ktorom som doteraz pôsobil mi išlo práve o tímovú prácu a svojim pôsobením chcem čo najviac sceliť a stmeliť každý kolektív.

Chcem zdôrazniť, že v zmysle zákona o obecnom zriadení je mestská rada fakultatívny orgán. Veľa občania mesta by uvítalo zrušenie mestskej rady, pretože to vnímajú ako „zbytočné papalášske fleky, vláda a politikárčenie“ Ja sa aj stotožňujem s týmito názormi pretože nás aj stoja nie málo finančných prostriedkov. Pri súčasnom zložení MsR je to 7členov x 239 EUR x minimálne 16 zasadnutí = 26 768 EUR v hrubom. Jeden člen mestskej rady aj prejavil záujem pravidelne odvádzať časť svojej poslaneckej odmeny v prospech napríklad transparentného účtu. Ja sa aj s touto myšlienkou sčasti stotožňujem, avšak oveľa efektívnejšie by bolo „odviesť“ finančné prostriedky aj napríklad v prospech participatívneho rozpočtu týmto spôsobom.

Samotné uznesenia mestskej rady nemajú na rozdiel od odborných komisií na ostatných poslancov žiadny poradný charakter. Nie sú pre nich ani nijako záväzné. Verím tomu, že súčasní členovia mestskej rady svoju funkciu nevykonávajú pre peniaze, berú ju ako akýsi honor, či česť. Mali by sa ale zamyslieť aj nad argumentom, či v súčasnej situácii mestskú radu naozaj potrebujeme. Týmto smerom sa pohli už aj iné mestá Slovenska.

Ja samotnú mestskú radu vnímam tak, že ani samotný p. primátor ju až tak nepotrebuje. Mali sme to možnosť vidieť pri nepodpísaní niektorých uznesení s využitím svojho sistačného práva. Zákon o obecnom zriadení totiž neukladá primátorovi povinnosť prerokovať nepodpísané uznesenia v mestskej rade. V rokovacom poriadku však táto možnosť zostala a pokiaľ by aj p. primátor v mestskej rade prerokoval nepodpísané uznesenia, zákon by tým neporušil, pretože zákon to nezakazuje.

V súčasnosti máme dvoch zástupcov primátora a mám za to, že tí sú dostatočne iniciatívni, výkonní a aj poradní.

Každá, aj tá najstrmšia a najťažšia cesta sa začína prvým krokom, a aj z týchto dôvodov som si dovolil navrhnúť zrušenie mestskej rady.

Nové Zámky dňa ...................

....................................................

Peter Podbehlý